Steinskulpturer

Steinskulpturer
Steinskulpturer er det mye av i Viruvia. Kunstnere jobber hver dag på slike kunstverk. Hvert gatehjørne i Viruvia har ofte mange statuer av viktige personer, ofte fra Viruvia, men også fremmede helter som har hjulpet Viruvia som en nasjon å bevege seg framover. Skulpturer fra Viruvia er høyt verdsatt blandt adelsmenn i andre nasjoner. Noen kunstnere fra Viruvia blir ofte rekruttert bort til oppdrag for andre Nasjoners adelsmenn eller Herskere, det regnes som en stor ære både for dem selv og deres egen Nasjon.

Alle skulptørene blir priset for sitt arbeid, og mange skulptører har også ferdigheter som malere, poeter, musikere, handel, eller metallskulptering.

Marmor
Marmor brukes nå som hovedressurs når det kommer til å skape steinskulpturer i Viruvia. Marmor blir utvinnet i store mengder sørvest for hovedstaden, og de samme stenhuggeriene gir også mindre mengder rosa marmor

Marmor er i gode mengder i Viruvia, og hvite marmorstatuer er ikke uvanlig å se på gatehjørnene, og det blir hugget ut på kunstverk daglig, da mange skulptører elsker å jobbe med marmor på grunn av dens milde hardhet og fine, hvite overflate.

Rosa Marmor er en sjelden og høyt etterspurt marmortype som de flinkeste kunstnerene Viruvia har å tilby omgjør disse blokkene til fabelaktige skulpturer som representerer skjønnhet, skjørhet, fruktbarhet, jomfrudom, og uskyldighet.

Granitt
Granitt finnes overalt, og i nesten alle retninger utenfor hovedstaden finnes det hoggeri som utvinner sten blandt det ville gresslandskapet. Granitt har blitt brukt fra grunnleggelsesdagen av, da grunnleggerene av Viruvia selv ville få sitt monument i form av Granitt p grunn av dens solide egenskaper. Granitt er en hard sten å jobbe med, og nettopp på grunn av dette ville bare ekte kunstnere ha dedikasjonen og ferdighetene til å lage skikkelige kunstverk av denne stenen.

Granittskulpturer er veldig vanlig å se i Viruvia, siden skulpturene står godt imot vind og vann, og tiden selv. Skulpturene som står i dag har stått siden Viruvia sin grunnleggers dag.

Granitt blir sett på som en kunstners virkelige test av ferdigheter og tålmodighet. Ikke direkte vanskeligere å forme ut enn Marmor, men mye mer tidkrevende og slitsomt. Granitt blir sett på som en fantastisk ressurs som burde brukes mer i andre nasjoner. Viruvia selv bruker granitt til hus, skulpturer, fint bestikk og til seremonielle gjenstander.

Obsidian
Obsidian blir sett på som en mystisk og sjelden stentype. Den har ikke vist seg i å ha mystiske egenskaper for Viruvia, så den har blitt brukt til skulpturer og statuetter for å representere dystre tider og skapninger. Farlige monstre, mørke tider, forræderi og gudsbespottelse er noen ting en Obsidianskuptur vil forestille.

Obsidian utvinnes som regel i fjellet nordvest for Viruvia sin hovedstad, men har også blitt funnet i mindre mengder i andre steder i landet tilhørende Bystaten. Obsidian er priset, og de som finner slik sten blir priset, og belønnet.

De fleste kunstverkene av Obsidian blir holdt i biblioteket i Viruvia. Obsidian er regnet som offentlig eiendom, og ingen har lov til å eie Obsidian selv.